Foto's: Skattige prins George word ses | Maroela Media
Prins George (Foto: Instagram via Kensington Royal)
Die eerste gebore kleinkind van die ontslape prinses Diana, prins George, vier vandag sy verjaarsdag en sy koninklike ouers het nuwe foto's van hul skattige sesjarige spruit vrygestel.
Prins William en sy vrou, Catherine, se amptelike Instagram-blad het drie nuwe foto's van die klein prinsie gedeel om sy sesde verjaarsdag te vier. Die foto's is deur Catherine self geneem.
In twee van die foto's het George 'n wit hemp aan met Engeland se nasionale sokkerspan se embleem op. Dié foto's is in die gesin se tuin by Kensington-paleis geneem. Die ander foto, waar George 'n groen hemp aanhet, is tydens 'n onlangse familievakansie geneem.
Prins George Alexander Louis van Cambridge is op 22 Julie 2013 in St Mary's-hospitaal in Londen gebore. Hy het een suster, Charlotte (4), en 'n broer, Louis (1).
George is derde in die ry as opvolger tot die troon en sal na verwagting eers koning raak ná sy oupa, prins Charles, én sy pa, prins William.
George het reeds een jaar by die Thomas's Battersea- privaat skool voltooi en begin in September met sy tweede skooljaar. Prinses Charlotte is ook in Januarie verlede jaar vir die eerste keer kleuterskool toe by Willcocks Nursery School.
Onlangs was die drie jong koninklikes en hul neef, Archie, in die kollig toe dit aan die lig gekom het dat koningin Elizabeth die wettige voog van prins George, prinses Charlotte, prins Louis en Archie sal word, sou daar iets met hul ouers gebeur.
Volgens Express is dié wet in 1717 deur koning George I ingestel omdat hy en sy seun groot onenigheid gehad het oor hoe hy sy kinders grootmaak. Koning George I het toe sy kleinkinders se wettige voog geword.
Prins Harry en Meghan se eerste kind, Archie Harrison, is die enigste kleinkind van prins Charles wat nie 'n koninklike titel het nie. Terwyl sy niggie en nefies se titels "prins" en "prinses" is, sal Archie eerder "meester" genoem word, berig Express. Archie is ook die enigste een tussen die koninklike kinders wat 'n van (Mountbatten-Windsor) as deel van sy titel het.
Indien prins Harry en Meghan die tradisionele roete gevolg het met die benoeming van hul eersteling, sou Archie as die graaf van Dumbarton bekendgestaan het.
Prins George op 'n familievakansie (Foto: Instagram via Kensington Royal)
Die foto wat gebruik is vir Prins William en sy gesin se Kerskaartjie verlede jaar. Hier is prins William en Kate Middleton prins George (5), prinses Charlotte (3) en prins Louis (7 maande). Foto: Matt Porteous (Verskaf deur Kensington-paleis)
Julle berig sê Hy is op 22 Junie 2013 gebore? Is dit dan nie vandag sy verjaarsdag nie?
Hierdie is n skattige seuntjie, sy siel skyn deur daardie ogies en sy kleinboet volg kort op sy hake.
Geluk met jou verjaardag Prins George, definitief my gunsteling.
Hierdie is definitief die oulikste Royal, sy sieletjie skyn deur daardie ogies, sy kleinboet volg kort op sy hakke met sy oulikgeit.
Happy Birthday Prince George, jy is definitief my gunstelik.
Kan sommer op sy gesiggie sien dat hy is 'n gelukkige kind wat baie liefde kry.
ja hy is my gunsteling ook. . Hy gaan eendag net so aantreklik en vriendelik wees as sy ouers en ook soos sy ouma was.